《秋日登圭峰瀑布岩》
明代·刘鸣世

此景仙源石洞幽，潺湲岩壑韵悠悠。黄花两岸笑人懒，野鸟数声唤客游。

坡上松涛鸣复隐，林间霜叶坠还留。凭高一望天涯阔，万顷江山总是秋。

作者简介：刘鸣世，字孔赞，别号野介山人。新会人。明神宗万历间人。有《显水居文集》、《当恕轩诗集》。清顾嗣协编、言良钰续《冈州遗稿》卷六有传。